Σαλαμίνα (πόλη)

Η Σαλαμίνα είναι η μεγαλύτερη πόλη και πρωτεύουσα του ομώνυμου νησιού. Ο πληθυσμός της είναι 24.537 κάτοικοι, σύμφωνα με την απογραφή του 2021. Αποτελεί έδρα του Δήμου Σαλαμίνας, όπως προέκυψε με την εφαρμογή του Προγράμματος Καλλικράτης, και περιλαμβάνει ολόκληρο το νησί.Πρόγραμμα Καλλικράτης - ΦΕΚ Α87 της 07/06/2010. Η πόλη βρίσκεται στη δυτική πλευρά του νησιού, στον μυχό του όρμου της Σαλαμίνας. Αποτελεί έναν από τους μεγαλύτερους νησιωτικούς οικισμούς της Ελλάδας.

Περιγραφή του οικισμού
Η πόλη της Σαλαμίνας είναι χτισμένη στο βορειότερο τμήμα του νησιού. Καλύπτει την έκταση μεταξύ του όρμου της Σαλαμίνας Το μέγιστο μήκος του όρμου είναι περίπου 9 χλμ. από βορειοανατολικά προς δυτικά, ενώ το μέγιστο πλάτος του είναι περίπου 4,5 χλμ. από νότια προς βορειοδυτικά. Το ακρωτήριο Πετριτή αποτελεί το νοτιοδυτικό άκρο του όρμου, ενώ το Άκρο Καράς αποτελεί βορειοδυτικό άκρο του. Η κύρια πόλη του νησιού, η Σαλαμίνα, βρίσκεται στο βορειοανατολικό άκρο του κόλπου, εκεί όπου είναι και στενότερος ως προς το πλάτος του. Το χωριό Στροφυλιάς βρίσκεται στη νότια ακτή του.και του στενού της Σαλαμίνας.
Πρόκειται ουσιαστικά για τη συνέχεια του πολεοδομικού συγκροτήματος της Αθήνας, με το οποίο γειτνιάζει.Περιφερειακή Ενότητα Σαλαμίνας, Επιχειρησιακό πρόγραμμα Δήμου Σαλαμίνας 2011-14, σελ 10 Το ανατολικό της τμήμα περιλαμβάνει τη συνοικία Παλούκια, στην οποία βρίσκεται το κύριο λιμάνι του νησιού. Τα Παλούκια υπήρξαν παλαιότερα ξεχωριστός οικισμός. Σταδιακά ενώθηκαν πολεοδομικά με τη Σαλαμίνα και αποτέλεσαν συνοικία της πόλης.Περιφερειακή Ενότητα Σαλαμίνας, Επιχειρησιακό πρόγραμμα Δήμου Σαλαμίνας 2011-14, σελ 13

Η πόλη διαθέτει αρχαιολογικό μουσείο που στεγάζεται από το 2010 στο κτίριο του παλιού Καποδιστριακού σχολείου του νησιούΤο νέο Αρχαιολογικό Μουσείο της Σαλαμίνας  agro.in.gr και λαογραφικό μουσείο που στεγάζεται σε αίθουσα του νέου δημαρχείου.Μουσείο Λαϊκής Τέχνης & Ιστορίας salamina.gr

Αξιόλογα κτίρια της πόλης είναι οι ναοί τους Αγίου Μηνά και Αγίου Δημητρίου που βρίσκονται στο κέντρο της. Ο ναός του Αγίου Μηνά είναι ο μητροπολιτικός ναός της Σαλαμίνας. Εγκαινιάστηκε το 1869 και περιλαμβάνει έργα του Γιαννούλη Χαλεπά.Άγιος Μηνάς salamina.gr Ο ναός του Αγίου Δημητρίου κατασκευάστηκε το 1806. Περιλαμβάνει γλυπτά έργα του Γιαννούλη Χαλεπά και αγιογραφίες του Πολυχρόνη Λεμπέση. Στον ναό βρίσκεται επίσης ο τάφος του Γεώργιου Καραϊσκάκη.Άγιος Δημήτριος salamina.gr

Κλίμα
Σύμφωνα με τα στοιχεία του μετεωρολογικού σταθμού του Εθνικού Αστεροσκοπείου Αθηνών και του Χαροκόπειου Πανεπιστημίου η Σαλαμίνα παρουσιάζει θερμό ημίξηρο κλίμα με ήπιους χειμώνες και τις υψηλότερες καλοκαιρινές μέσες μέγιστες θερμοκρασίες στη μητροπολιτική Αθήνα μαζί με τη Νέα Φιλαδέλφεια.


 Φωτοθήκη 

 Παραπομπές 

 Εξωτερικοί σύνδεσμοι 
 Δήμος Σαλαμίνας

Κατηγορία:Σαλαμίνα (νησί)
Κατηγορία:Πόλεις της Αττικής